છેલ્લા ત્રણ દિવસથી સુરત જિલ્લાના માંગરોળ તાલુકાનાં કીમ ચાર રસ્તા નજીક આવેલા પીપોદરા ગામ પાસે નેશનલ હાઈવે પર ચાલી રહેલ ઓવરબ્રિજની કામગીરીને લઈ ભારે ટ્રાફિકની સમસ્યા સર્જાય રહી છે. ગઈકાલ રાતથી હાઈવે પર મુંબઈથી અમદાવાદ અને અમદાવાદથી મુંબઈ જતા બંને માર્ગ પર ૫ થી ૮ કિલોમીટર લાંબી વાહનોની કતાર લાગી ગઈ હતી. મહત્વ નું છે કે છેલ્લા કેટલાક માસથી પીપોદરા ગામ પાસે બ્રીજ નું નિર્માણ કાર્ય ચાલી રહ્યું છે જેને લઇ હાઈવેની બંને તરફ સર્વિસ રોડ બનાવવામાં આવ્યો છે પરંતુ છેલ્લા ત્રણ દિવસથી વરસી રહેલા ભારે વરસાદને લઇ બંને તરફના સર્વિસ રોડ પર મસ મોટા ખાડા પડી ગયા છે જેને લઇ હાઈવે પરથી પસાર થતા ભારે તોતિંગ વાહનો મંથર ગતી એ પસાર થાય છે જેને લઇ ભારે ટ્રાફિક જામની પરિસ્થિતિ સર્જાય છે.